Temeljem članka 107. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10.-ispr., 90/11, 16/12, 86/12, 94/13, 152/14, 07/17, 68/18, 8/19, 64/20,151/22, 156/23), članka 9. stavak 2. Zakona o osobnoj asistenciji (NN 71/23), a u sklopu projekta „Rinkluzija -

Riječki model podrške učenicima s teškoćama“ koji se provodi u okviru instrumenta „Osiguravanje

pomoćnika u nastavi i stručnih komunikacijskih posrednika učenicima s teškoćama u razvoju u

osnovnoškolskim i srednjoškolskim odgojno-obrazovnim ustanovama, faza VII.“ Temeljem poziva

Europskog socijalnog fonda u sklopu Operativnog programa „Učinkoviti ljudski potencijali“ 2021-2027.,

**Osnovna škola Podmurvice,** Podmurvice 6, 51000Rijeka

Tel. 051/678-177, fax. 051/676-177,

e-mail: ospodmurvice@os-podmurvice-ri.skole.hr, <http://os-podmurvice-ri.skole.hr/>

**raspisuje**

#  N A T J E Č A J

**za zasnivanje radnog odnosa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **POMOĆNIK U NASTAVI**

* 1 izvršitelj / izvršiteljica na određeno, nepuno radno vrijeme 20 sati tjedno,

 za vrijeme trajanja školske 2024./2025. godine (do 31. kolovoza 2025. godine)

Na natječaj se mogu javiti kandidati oba spola u skladu sa zakonom o ravnopravnosti spolova (NN 82/08 i 69/17).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UVJETI**:

1. Završena najmanje razina obrazovanja 4.2. HKO-a (iznimno na javni poziv može se prijaviti i osoba

koja ne ispunjava uvjet završene najmanje razine obrazovanja 4.2. HKO-a, ali ispunjava uvjet da ima

završenu najmanje razinu obrazovanja 4.1. HKO-a i završen program obrazovanja odraslih

(osposobljavanja) za pomoćnika u nastavi, ali samo ako na području osnivača odgojno-obrazovne

ustanove nije moguće zaposliti pomoćnika u nastavi, a to nije u suprotnosti s interesima učenika s

teškoćama u razvoju),

2. Da protiv osobe nije pokrenut kazneni postupak,

3. Da pomoćnik u nastavi nije roditelj/skrbnik niti drugi član uže obitelji učenika kojem/ima se pruža

potpora.

**OPIS POSLOVA**:

Pomoćnik u nastavi je osoba koja pruža neposrednu potporu učeniku s teškoćama u razvoju tijekom

odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi

može obuhvatiti: potporu u komunikaciji i socijalnoj uključenosti, potporu u kretanju, pomoć pri uzimanju

hrane i pića, pomoć u obavljanju higijenskih potreba, u obavljanju školskih aktivnosti i zadataka te suradnju

s radnicima škole, kao i s vršnjacima učenika s teškoćama u razvoju u razredu te svi ostali poslovi

pomoćnika u nastavi određeni Zakonom o osobnoj asistenciji te Pravilnikom o pomoćnicima u nastavi i

stručnim komunikacijskim posrednicima.

**DOKUMENTACIJA:**

Kandidati su obvezni priložiti**:**

• vlastoručno potpisanu molbu,

• životopis,

• presliku diplome odnosno dokaza o stečenoj stručnoj spremi,

• presliku dokaza o državljanstvu,

• elektronički zapis ili potvrdu o podacima evidentiranim u matičnoj evidenciji Hrvatskog

 zavoda za mirovinsko osiguranje,

• uvjerenje da se protiv kandidata ne vodi kazneni postupak glede zapreka za zasnivanje

 radnog odnosa iz čl. 106. Zakona s naznakom roka izdavanja i ne starije od tri mjeseca od dana

 raspisivanja natječaja

Navedene isprave odnosno prilozi dostavljaju se u neovjerenoj presilici.

Prije sklapanja ugovora o radu odabrani/odabrana kandidat/kandidatkinja je sve navedene priloge odnosno isprave dužan/dužna dostaviti u izvorniku ili ovjerenoj preslici od strane javnog bilježnika sukladno Zakonu o javnom bilježništvu (Narodne novine br. 78/93, 29/94, 162/98,16/07,75/09,120/16).

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

**POSTUPAK VREDNOVANJA:**

S prijavljenim kandidatima koji udovoljavaju formalnim uvjetima natječaja i koji su dostavili potpunu i pravodobnu prijavu provesti će se motivacijski razgovor.

Kandidati su obvezni pristupiti Motivacijskom razgovoru na način kako je Povjerenstvo Škole objavilo na mrežnoj stranici Škole. Ako kandidat ne pristupi motivacijskom razgovoru smatrat će se da je povukao prijavu na natječaj.

Povjerenstvo Škole koje provodi postupak vrednovanja obavijestit će kandidate putem mrežne stranice Škole o:

1. listi kandidata koje ispunjavaju formalne uvjete natječaja
2. vremenu, mjestu održavanja razgovora
3. rezultatima vrednovana (rang lista)
4. pozivu na intervju s Ravnateljicom škole

Najmanje pet dana prije održavanja razgovora na školskoj mrežnoj stranici <http://os-podmurvice-ri.skole.hr/> objavit će se vrijeme održavanja razgovora.

Kandidat je u prijavi na natječaj dužan naznačiti e-mail adresu na koju će mu biti dostavljena obavijest o datumu i vremenu provođenja razgovora.

Prijavom na natječaj kandidati daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Kandidat ima pravo podnošenja prigovora i prijave nadležnome tijelu.

**PRAVO PREDNOSTI PRI ZAPOŠLJAVANJU:**

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj  121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja pravaprednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14, 39/18,32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji ostvaruju pravo prednosti pri zapošljavanju na temelju članka 48.f. Zakona o zaštiti vojnih i civilnih invalida rata ('Narodne novine br. 33/92, 77/92, 86/92 – pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

**ROKOVI, NAČIN DOSTAVE PRIJAVE I OBAVJEŠTAVANJE:**

Rok za primanje prijava kandidata je osam (8) dana od dana objave natječaja na mrežnim stranicama i oglasnoj ploči Škole, te na mrežnim stranicama i oglasnoj ploči Hrvatskog zavoda za zapošljavanje.

Prijave s potrebnom dokumentacijom dostaviti isključivo na adresu Škole: Osnovna škola Podmurvice, Podmurvice 6, 51000 Rijeka, s naznakom **«za natječaj – / naziv radnog mjesta koje kandidat prijavljuje/ ».**

Rok za prijavu na natječaj ističe osmi dan od objave natječaja na mrežnim stranicama i oglasnoj ploči Škole, te na mrežnim stranicama i oglasnoj ploči Hrvatskog zavoda za zapošljavanje.

O rezultatima natječaja kandidati će biti obaviješteni u skladu s čl. 18. Pravilnika o postupku zapošljavanja te procjeni i vrednovanju kandidata za zapošljavanje.

Nepravodobne i nepotpune prijave neće se razmatrati

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 112-02/25-01/2

Urbroj: 2170-1-66-02/1-25-17

Natječaj je objavljen na Oglasnoj ploči i mrežnim stranicama Škole, te na Oglasnoj ploči i mrežnim stranicama Zavoda za zapošljavanje dana 01. travnja 2025. godine.

 R a v n a t e lj i c a:

 Loredana Jakominić, mag. prim. educ.